ລິຊ່າ

**ລິຊ່າ** (; (ຊື່ຈິງ: **ລລິສາ ມະໂນບານ**); ເກີດ 27 ມີນາ 1997) ແມ່ນນັກຮ້ອງ, ແຣັບເປີ, ນັກເຕັ້ນ ແລະ ນັກສະແດງຊາວໄທ. ເທີມີຊື່ສຽງຈາກການເປັນສະມາຊິກວົງ ແບລັກພິງ ຈາກເກົາຫຼີໃຕ້. ປັດຈຸບັນ ລິຊ່າເປັນຜູ້ບໍລິຫານຄ້າຍເພງ Lloud ແລະ ເຊັນສັນຍາຮ່ວມກັບ RCA Records ສຳລັບຜົນງານດ່ຽວໃນລະດັບສາກົນ. ໃນປີ 2025, ເຮອໄດ້ປ່ອຍອັນລະບັ້ມດ່ຽວຊຸດທຳອິດ Alter Ego ແລະ ເລີ່ມຕົ້ນອາຊີບນັກສະແດງໃນຊີຣີດັງຂອງ HBO ເລື່ອງ *The White Lotus*.

## ປະຫວັດ ແລະ ການເຮັດວຽກ 
### 2016–2020: ການເປີດໂຕກັບວົງແບລັກພິງ ແລະ ຜົນງານໂທລະພາບ 
ໃນວັນທີ 8 ສິງຫາ 2016, ລິຊ່າໄດ້ເປີດໂຕ (Debut) ຢ່າງເປັນທາງການໃນຖານະສະມາຊິກຂອງວົງ ແບລັກພິງ (Blackpink) ດ້ວຍອັນລະບັ້ມຊີງເກິລ *Square One* ເຊິ່ງປະກອບດ້ວຍເພງ "Whistle" ແລະ "Boombayah". ເພງທັງສອງໄດ້ຂຶ້ນສູ່ອັນດັບ 1 ໃນຕາຕະລາງ Billboard World Digital Songs. ລິຊ່າຖືເປັນສິລະປິນຕ່າງຊາດຄົນທຳອິດທີ່ໄດ້ເປີດໂຕພາຍໃຕ້ສັງກັດ ວາຍຈີ ເອນເຕຶເທນເມນ.

ນອກຈາກຜົນງານເພງກັບວົງ, ລິຊ່າຍັງໄດ້ປະກົດຕົວໃນລາຍການໂທລະພາບ *Real Men 300* ຂອງສະຖານີ MBC ໃນປີ 2018 ເຊິ່ງເຮັດໃຫ້ລາວໄດ້ຮັບລາງວັນ "Character of the Year" ຈາກງານ MBC Entertainment Awards. ໃນເດືອນມີນາ 2020, ລິຊ່າໄດ້ຮັບບົດບາດເປັນທີ່ປຶກສາດ້ານການເຕັ້ນ (Dance Mentor) ໃນລາຍການ *Youth With You* ລະດູການທີ 2 ແລະ 3 ຂອງປະເທດຈີນ ເຊິ່ງໄດ້ສ້າງຖານແຟນຄລັບຂະໜາດໃຫຍ່ໃນປະເທດຈີນ.

### 2021–2023: ຄວາມສຳເລັດໃນຖານະສິລະປິນດ່ຽວ ແລະ ການຕໍ່ສັນຍາ 
ໃນວັນທີ 10 ກັນຍາ 2021, ລິຊ່າໄດ້ປ່ອຍຜົນງານດ່ຽວຊຸດທຳອິດຄືອັນລະບັ້ມຊີງເກິລ *Lalisa*. ມິວສິກວິດີໂອເພງ "Lalisa" ໄດ້ທຳລາຍສະຖິຕິ Guinness World Records ດ້ວຍຍອດວິວ 73.6 ລ້ານຄັ້ງພາຍໃນ 24 ຊົ່ວໂມງທຳອິດ ເຮັດໃຫ້ເປັນມິວສິກວິດີໂອຂອງສິລະປິນດ່ຽວທີ່ມີຍອດວິວສູງສຸດໃນໂລກ. ເພງ "Money" ຈາກອັນລະບັ້ມດຽວກັນກໍໄດ້ຮັບຄວາມນິຍົມຢ່າງສູງ ແລະ ກາຍເປັນເພງຂອງສິລະປິນດ່ຽວເຄປັອບເພງທຳອິດທີ່ມຍອດສະຕຣີມຜ່ານ Spotify ເກີນ 1 ຕື້ຄັ້ງ.

ໃນເດືອນສິງຫາ 2022, ລິຊ່າໄດ້ຮັບລາງວັນ MTV Video Music Awards ສາຂາ Best K-Pop ຈາກເພງ "Lalisa" ເຊິ່ງຖືເປັນສິລະປິນດ່ຽວເຄປັອບຄົນທຳອິດທີ່ໄດ້ຮັບລາງວັນນີ້.

ໃນປີ 2023, ລິຊ່າໄດ້ສ້າງຄວາມຮືຮາດ້ວຍການຂຶ້ນສະແດງທີ່ Crazy Horse Paris ທີ່ປະເທດຝຣັ່ງ ຈຳນວນ 5 ຮອບ ໃນເດືອນກັນຍາ. ຕໍ່ມາໃນເດືອນພະຈິກ 2023, ລິຊ່າພ້ອມດ້ວຍສະມາຊິກວົງແບລັກພິງ ໄດ້ຮັບພຣະຊາດຊະທານເຄື່ອງລາດຊະອິສະລິຍາພອນ Order of the British Empire (MBE) ຈາກ ສົມເດັດພະເຈົ້າຊາລທີ 3 ແຫ່ງສະຫະລາຊະອານາຈັກ.

ໃນເດືອນທັນວາ 2023, YG Entertainment ໄດ້ປະກາດວ່າ ລິຊ່າ ແລະ ສະມາຊິກວົງແບລັກພິງໄດ້ຕໍ່ສັນຍາສະເພາະກິດຈະກຳວົງເທົ່ານັ້ນ ແຕ່ບໍ່ໄດ້ຕໍ່ສັນຍາສຳລັບກິດຈະກຳດ່ຽວ (Individual activities).

### 2024–ປະຈຸບັນ: ການສ້າງຄ້າຍ LLOUD ແລະ ອັນລະບັ້ມ Alter Ego 
ໃນເດືອນກຸມພາ 2024, ລິຊ່າໄດ້ປະກາດສ້າງຕັ້ງບໍລິສັດບໍລິຫານສິລະປິນຂອງຕົນເອງໃນຊື່ **LLOUD** ເພື່ອເບິ່ງແຍງຜົນງານສ່ວນຕົວ ໂດຍຮ່ວມມືກັບ RCA Records ໃນການຈັດຈຳໜ່າຍເພງທົ່ວໂລກ.

ໃນວັນທີ 28 ກຸມພາ 2025, ລິຊ່າໄດ້ປ່ອຍອັນລະບັ້ມສະຕູດິໂອຊຸດທຳອິດຢ່າງເປັນທາງການໃນຊື່ ***Alter Ego*** ເຊິ່ງປະກອບດ້ວຍ 12 ເພງ ລວມທັງເພງທີ່ໄດ້ຮັບຄວາມນິຍົມເຊັ່ນ "Rockstar", "New Woman" (ຮ່ວມກັບ Rosalía) ແລະ "Moonlit Floor". ອັນລະບັ້ມນີ້ໄດ້ຮັບການຕອບຮັບທີ່ຫຼາກຫຼາຍ ແລະ ສາມາດຕິດອັນດັບ 7 ໃນຕາຕະລາງ Billboard 200 ຂອງສະຫະລັດອາເມຣິກາ.

### 2025–2026: ການສະແດງ ແລະ ກິດຈະກຳລະດັບໂລກ 
ລິຊ່າໄດ້ກ້າວເຂົ້າສູ່ວົງການສະແດງເປັນຄັ້ງທຳອິດໃນບົດບາດ "ມຸກ" (Mook) ໃນຊີຣີ *The White Lotus* ລະດູການທີ 3 ເຊິ່ງອອກອາກາດທາງ HBO ໃນເດືອນກຸມພາ 2025. ການຖ່າຍທຳໄດ້ເກີດຂຶ້ນໃນຫຼາຍສະຖານທີ່ຂອງປະເທດໄທ ເຊັ່ນ ເກາະສະໝຸຍ, ພູເກັດ ແລະ ບາງກອກ.

ໃນຊ່ວງທ້າຍປີ 2025, ລິຊ່າໄດ້ຮ່ວມສະແດງໃນງານ Amazing Thailand Countdown 2026 ທີ່ ໄອຄອນສະຫຍາມ (Iconsiam). ຕໍ່ມາໃນເດືອນມັງກອນ 2026, 

ລິຊ່າໄດ້ເຂົ້າຮ່ວມງານປະກາດລາງວັນ Golden Globe Awards ຄັ້ງທີ 83 ທີ່ສະຫະລັດອາເມຣິກາ. ນອກຈາກນີ້ ຍັງມີການປະກາດວ່າ ລິຊ່າ ຈະເປັນໜຶ່ງໃນຄະນະກຳມະການເຈົ້າພາບຮ່ວມ (Co-chair) ຂອງງານ Met Gala ປະຈຳປີ 2026 ອີກດ້ວຍ.

ລິຊ່າໄດ້ເຂ້າຮ່ວມງານ Emmy Awards 2025 ໃນບທບາທເຮື່ອງ The White Lotus ຊີຊັນ 3

## ຜົນງານເພງ 
### ອັນລະບັ້ມສະຕູດິໂອ (Studio Albums) 
### ຊິງເກິລ (Singles) 
## ຜົນງານການສະແດງ 
### ລະຄອນ / ຊີຣີ 
## ອ້າງອິງ 
## ແຫລ່ງຂ້ອມູລອື່ນ 
ໝວດ:ບຸກຄົນຈາກບຸລີຣຳ
ໝວດ:ແບລັກພິງ
ໝວດ:ນັກຮ້ອງໄທ
ໝວດ:ນັກສະແດງຍິງໄທ
ໝວດ:ບຸກຄົນທີ່ເກີດໃນປີ 1997